Νέα Ελληνική Ραδιοφωνία, Ίντερνετ και Τηλεόραση

Η Νέα Ελληνική Ραδιοφωνία, Ίντερνετ και Τηλεόραση (συντομογραφία: ΝΕΡΙΤ) ήταν ο δημόσιος ραδιοτηλεοπτικός φορέας της Ελλάδας από τις 4 Μαΐου 2014 μέχρι τις 11 Ιουνίου 2015.

Είχε την έδρα της στο Ραδιομέγαρο της Αγίας Παρασκευής. Λειτουργούσε τρία τηλεοπτικά κανάλια (ΝΕΡΙΤ 1, ΝΕΡΙΤ Plus και ΝΕΡΙΤ HD) καθώς και πέντε ραδιοφωνικούς σταθμούς (Πρώτο, Δεύτερο και Τρίτο Πρόγραμμα, Kosmos και ΝΕΡΙΤ Μακεδονίας 102 FM). Τα έσοδά της προέρχονταν από ανταποδοτικό τέλος και από διαφημίσεις.

Ιδρύθηκε στις 26 Ιουλίου 2013, ύστερα από το κλείσιμο της ΕΡΤ, ενώ μέχρι να βρεθεί σε επιχειρησιακή επάρκεια, τα καθήκοντα δημόσιου ραδιοτηλεοπτικού φορέα εκτελούσαν η Δημόσια Τηλεόραση και η Δημόσια Ραδιοφωνία. Την ίδια ημέρα ορίστηκε και το καταστατικό.

Το πρώτο κανάλι της ΝΕΡΙΤ ξεκίνησε να εκπέμπει στις 4 Μαΐου 2014, ενώ την επόμενη μέρα ξεκίνησε και το ραδιοφωνικό Πρώτο πρόγραμμα. Όλοι οι τομείς δραστηριότητας της ΝΕΡΙΤ (ραδιόφωνο, τηλεόραση, διαδίκτυο) έκλεισαν στις 11 Ιουνίου 2015 και τους διαδέχτηκαν οι αντίστοιχοι της ΕΡΤ.

Ιστορία

Η ΝΕΡΙΤ ιδρύθηκε με το νόμο 4173 στις 26 Ιουλίου του 2013, λίγες μέρες αφότου διακόπηκε από την κυβέρνηση η λειτουργία του προηγούμενου δημόσιου ραδιοτηλεοπτικού φορέα, της ΕΡΤ. Η αναστολή της λειτουργίας έγινε υπό αμφιλεγόμενες συνθήκες και τα γεγονότα που ακολούθησαν οδήγησαν στην έξοδο της ΔΗΜΑΡ από την κυβέρνηση.

Από τις 10 Ιουλίου 2013 εξέπεμψε σήμα ύστερα από απαίτηση του Συμβουλίου της Επικρατείας ένας μεταβατικός δημόσιος ραδιοτηλεοπτικός φορέας, η Δημόσια Τηλεόραση (ΔΤ) η οποία δεν είχε επίσημη νομικά μορφή καναλιού, οργανισμού ή κοινωφελούς εταιρείας, και λειτουργούσε ως Ειδικός Διαχειριστής Ενεργητικού και Παθητικού (πρώην ΕΡΤ Α.Ε.) του Υπουργείου Οικονομικών. Στις 26 Σεπτεμβρίου του ίδιου χρόνου βγήκε στον αέρα, η Δημόσια Ραδιοφωνία, ένας μεταβατικός δημόσιος φορέας ραδιοφώνου και η οποία επαναλειτουργούσε το Πρώτο και το Τρίτο Πρόγραμμα της πρώην ΕΡΤ.

Στις 4 Μαΐου 2014, στις 18:00, άρχισε να εκπέμπει η ΝΕΡΙΤ, σχεδόν 11 μήνες μετά το κλείσιμο της ΕΡΤ, ενώ την επόμενη μέρα το ραδιοφωνικό Πρώτο Πρόγραμμα ξεκίνησε τη λειτουργία του υπό το όνομα του νέου οργανισμού. Ακολούθησε στις 10 του ίδιου μήνα η επαναλειτουργία του Τρίτου Προγράμματος.

Αρχικά, η ΝΕΡΙΤ λειτούργησε με «ενοικιαζόμενο» προσωπικό από την ΔΤ με συμβάσεις ορισμένου χρόνου, που ανανεώνονται κάθε δύο μήνες, αλλά σταδιακά προχωρούσε η πρόσληψη μόνιμου προσωπικού. Μέρος του προγράμματος των σταθμών της προερχόταν από αναθέσεις σε ιδιωτικές εταιρείες και όχι μεμονωμένους παραγωγούς λόγω νομικών κωλυμάτων. Τα τελικά ονόματα των ονομάτων των σταθμών προβλεπόταν να επιλεχθούν μέσα από προτάσεις πολιτών,Δώσε όνομα στα μέσα της ΝΕΡΙΤ κάτι που τελικά δεν πραγματοποιήθηκε λόγω έλλειψης ενδιαφέροντος.

Το δεύτερο κανάλι της, η ΝΕΡΙΤ Sports ξεκίνησε στις 15 Μαΐου 2014 να μεταδίδει ζωντανές αθλητικές διοργανώσεις και ένα μήνα αργότερα το πρόγραμμα του έγινε 24ωρο, κυρίως για την κάλυψη του Παγκοσμίου Κυπέλλου Ποδοσφαίρου που διεξαγόταν εκείνη την περίοδο. Τον ίδιο μήνα έγινε η πρώτη αίτηση του νέου οργανισμού για να γίνει μέλος της Ευρωπαϊκής Ραδιοτηλεοπτικής Ένωσης αλλά δεν έγινε αποδεκτή επειδή η τελευταία δεν είχε πειστεί πως ήταν σε πλήρη λειτουργία.Δεν αναγνωρίζει ως μέλος της τη ΝΕΡΙΤ η EBU

Τον Ιούλιο του 2014 λειτούργησε ο τρίτος ραδιοφωνικός σταθμός του νέου φορέα, ονόματι Kosmos. Δύο μήνες μετά, τον Σεπτέμβριο, η ΝΕΡΙΤ διήλθε από μια σοβαρή κρίση όταν παραιτήθηκαν ο πρόεδρος και ο αναπληρωτής διευθύνων σύμβουλος της κάνοντας καταγγελίες για διαρκείς εξωθεσμικές παρεμβάσεις της κυβέρνησης στη λειτουργία του φορέα με αφορμή την απόφαση να μη μεταδοθεί η ομιλία του αρχηγού της αξιωματικής αντιπολίτευσης Αλέξη Τσίπρα στη ΔΕΘ. Ακολούθησαν οι παραιτήσεις δύο ακόμα μελών του Εποπτικού Συμβουλίου του φορέα ως διαμαρτυρία για την στάση της κυβέρνησης.

Τον Δεκέμβριο η EBU έκανε δεκτή την αίτηση συμμετοχής της ΝΕΡΙΤ, καθώς θεώρησε πως πληρούσε πλέον όλες τις απαραίτητες προϋποθέσεις. Στις 15 Δεκεμβρίου 2014 ξεκίνησε τη λειτουργία του το Δεύτερο Ραδιοφωνικό Πρόγραμμα. Την 1η Ιανουαρίου 2015 το ΝΕΡΙΤ Sports αντικαταστάθηκε από το ΝΕΡΙΤ Plus.

Η επαναλειτουργία της ΕΡΤ προβλεπόταν στα προγράμματα τόσο του ΣΥΡΙΖΑ, όσο και των ΑΝΕΛ, των δύο κομμάτων που σχημάτισαν την κυβέρνηση Τσίπρα μετά τις εκλογές του Ιανουαρίου του 2015. Στις 11 Ιουνίου, δύο ακριβώς χρόνια μετά απ' το κλείσιμο της ΕΡΤ, η ΝΕΡΙΤ σταμάτησε να λειτουργεί και όλα τα προγράμματα της αντικαταστάθηκαν από τα αντίστοιχα της ΕΡΤ.Καληνύχτα ΝΕΡΙΤ, καλημέρα ΕΡΤ

Ταυτότητα
Η ΝΕΡΙΤ Α.Ε. (πλήρης επωνυμία: Νέα Ελληνική Ραδιοφωνία, Ίντερνετ και Τηλεόραση Ανώνυμη Εταιρεία) βάσει του ιδρυτικού της νόμου αποτελούσε τον επίσημο κρατικό ραδιοτηλεοπτικό φορέα της χώρας. Ήταν Νομικό Πρόσωπο Ιδιωτικού Δικαίου με διοικητική και οικονομική αυτοτέλεια και σύμφωνα με το καταστατικό διέθετε πλήρη ανεξαρτησία ως προς την κατάρτιση του εκπεμπόμενου προγράμματος, αλλά και τις εκφραζόμενες από τους συντάκτες της απόψεις. Στελεχωνόταν κατά μεγάλο βαθμό από εργαζόμενους που είχαν σύμβαση ορισμένου χρόνου με τον προκάτοχό της (ΔΤ) και από δικούς της υπαλλήλους που προσλαμβάνονταν σταδιακά μέσω διαγωνισμών.

Τα κανάλια της ΝΕΡΙΤ αναμεταδίδονταν από τις συχνότητες της πρώην και νυν ΕΡΤ, σε περιοχές που η διέθετε η άλλοτε ΕΡΤ Ψηφιακή από το 2006 έως το 2013, κυριότερα στην Αττική, την Κεντρική Μακεδονία, την Θεσσαλία, τον Κορινθιακό Κόλπο, την Αχαΐα, τα Ακαρνανικά Όρη, την Νοτιοδυτική Θράκη, σε περιοχές της Βόρειας Κρήτης, την Μεσσηνία, και την πόλη της Ρόδου.

Στις υπόλοιπες περισσότερες περιοχές της Ελλάδας, το επίγειο ψηφιακό σήμα της ΝΕΡΙΤ είχε ανατεθεί στην Digea με την πληρωμή ενοικίου, καθώς δεν είχε τις απαραίτητες υποδομές για την εκπομπή σήματος, το οποίο κράτησε δυστυχώς τέσσερα ολόκληρα χρόνια, μέχρι την 1η Φεβρουαρίου 2019, όπου τελικά η τωρινή ΕΡΤ, μετά από επιτυχημένο διαγωνισμό για κεραιοσυστήματα, κατάφερε να στήσει αναμεταδότες σε όλη την Ελλάδα η οποία πιεζόταν κατόπιν Ευρωπαϊκής Οδηγίας, να καλύψει το συντομότερο δυνατόν όλη την Επικράτεια. Αντίστοιχα η ΝΕΡΙΤ είχε γίνει μέλος της EBU, η οποία εξέφρασε αρχικά αντιρρήσεις για να γίνει μέλος της, διότι ο τότε νεοϊδρυθείσας φορέας, παρουσίαζε πολλά προβλήματα και υποχρεώσεις, στην πλήρη λειτουργία του.

Δημόσιες υποχρεώσεις
Ως δημόσιος φορέας μέσων ενημέρωσης, η ΝΕΡΙΤ, όφειλε να εκπέμπει πανελλαδικά, να έχει δορυφορικό πρόγραμμα σε άλλες ηπείρους με στόχο την ενημέρωση του Απόδημου Ελληνισμού, να μεταδίδει τα όσα γίνονται στην Βουλή και το Ευρωπαϊκό Κοινοβούλιο, να παρουσιάζει αμερόληπτα τις θέσεις όλων των πολιτικών κομμάτων και να παρουσιάζει «θέματα που αφορούν την τοπική αυτοδιοίκηση, παραγωγικές τάξεις, κοινωνικούς φορείς κ.ο.κ.» Ωστόσο το κανάλι για τον απόδημο ελληνισμό δεν βγήκε ποτέ στον αέρα.

Τομείς δραστηριότητας
Η ΝΕΡΙΤ ανέπτυσσε τις ακόλουθες δραστηριότητες:

Τηλεόραση
Η ΝΕΡΙΤ είχε τρεις τηλεοπτικούς σταθμούς: το Ν1 (ΝΕΡΙΤ 1) κοινώς ΝΕΡΙΤ, τη Ν Plus (ΝΕΡΙΤ Plus) και το Ν HD (ΝΕΡΙΤ HD) που ήταν εκ των πραγμάτων η μετεξέλιξη των ΕΤ1, ΝΕΤ και ΕΡΤ HD αντίστοιχα. Όλα σταμάτησαν την λειτουργία τους την Πέμπτη 11 Ιουνίου 2015 για να αντικατασταθούν επισήμως από τους αντίστοιχους της ΕΡΤ.

ΚανάλιαΠεριγραφήΠερίοδος λειτουργίαςΝΕΡΙΤ 1Η ΝΕΡΙΤ 1 (N1) ήταν το πρώτο τηλεοπτικό κανάλι της ΝΕΡΙΤ. Πρόβαλλε παλιές εκπομπές των καναλιών της ΕΡΤ και νέες εκπομπές. Ξεκίνησε την λειτουργία του στις 4 Μαΐου 2014 αντικαθιστώντας την ΔΤ η οποία είχε εκπέμψει από τις 10 Ιουλίου 2013 και χρηματοδοτούταν μέσω του ανταποδοτικού τέλους των τριών ευρώ, μέσω του λογαριασμού της ΔΕΗ. Εξέπεμπε από το Ραδιομέγαρο Αγίας Παρασκευής, από όπου εξέπεμπε και η NΕΡΙΤ Sports (μετέπειτα ΝΕΡΙΤ Plus) και τα τρία ραδιόφωνα του νέου φορέα. Η τηλεθέαση του καναλιού ήταν γύρω στο 14,5% σύμφωνα με την AGB. Αυτό το κανάλι μετέδιδε 4 δελτία ειδήσεων (15:00, 18:00, 21:00, 00:00), ενημερωτικές (6-10 κ.ά.), ψυχαγωγικές, πολιτιστικές (Art Beat, 4Greece κ.ά.), κοινωνικές και αθλητικές εκπομπές, ενδιαφέροντα ντοκιμαντέρ από την ΕΡΤ (Από τον Φρόιντ στο Διαδίκτυο, Οι κεραίες της εποχής μας, Έγκλημα και έρευνα κ.ά.), δελτία καιρού, νέα από το χρηματιστήριο και την οικολογία, ελληνικές και ξένες σειρές (BBC: Silk, The Hour, The Legacy), παιδικές εκπομπές και σειρές, αγώνες ποδοσφαίρου (Μουντιάλ, UEFA Champions League) και μπάσκετ (Euroleague). Η ΝΕΡΙΤ εξέπεμπε ελεύθερα από τον πρώτο ψηφιακό της πολυπλέκτη και συνδρομητικά από τις πλατφόρμες της NOVA και του ΟΤΕ TV στην θέση 102 (μέσω δορυφόρου) και στην θέση 3 (μέσω IPTV/Conn-X) και λειτουργούσε προσωρινά με μερικούς δημοσιογράφους της ΕΡΤ, έως την ολοκλήρωση των διαδικασιών και την ανακοίνωση των αποτελεσμάτων του ΑΣΕΠ. Συνέχισε να εκπέμπει έως την 11η Ιουνίου 2015 και ώρα 6.00 π.μ., όταν ήταν η προγραμματισμένη επαναλειτουργία της ΕΡΤ και αντικαταστάθηκε από την πάλαι ποτέ/νυν ΕΡΤ1.04.05.2014  11.06.2015ΝΕΡΙΤ plusΗ ΝΕΡΙΤ Plus (N Plus) ήταν το δεύτερο κανάλι της ΝΕΡΙΤ και το οποίο αντικατέστησε τη ΝΕΡΙΤ Sports (N Sports) την 1η Ιανουαρίου 2015, με εκπομπές λόγου, προγράμματα για το παιδικό και νεανικό κοινό, αθλητικές μεταδόσεις και αναμετάδοση εκπομπών από το Αρχείο της προκατόχου του (ΔΤ). Το κανάλι εξέπεμπε αναλογικά και ψηφιακά, ενώ παράλληλα μεταδιδόταν από τις συνδρομητικές πλατφόρμες της NOVA και του ΟΤΕ TV στην θέση 103 (μέσω δορυφόρου) και στην θέση 4 (μέσω IPTV/Conn-X). Αντικαταστάθηκε από την πάλαι ποτέ/νυν ΕΡΤ2.01.01.2015  11.06.2015ΝΕΡΙΤ HDΗ ΝΕΡΙΤ HD (Ν HD) ήταν το τηλεοπτικό κανάλι υψηλής ευκρίνειας της ΝΕΡΙΤ. Εξέπεμπε 24 ώρες το 24ωρο σε ανάλυση 1080 γραμμών στη συχνότητα που αναμεταδιδόταν το κανάλι της Βουλής ενώ παράλληλα μεταδιδόταν στις συνδρομητικές πλατφόρμες της NOVA (θέση 101) και του OTE TV (θέση 104) και μετέδιδε επιλεγμένα προγράμματα των δύο παραπάνω καναλιών.Από ΝΕΡΙΤ HD οι προσπάθειες πρόκρισης της Εθνικής Ήταν η συνέχεια του ΕΡΤ HD, το οποίο αντικατέστησε εκ νέου το υψηλής ευκρίνειας κανάλι στις 11 Ιουνίου 2015 με την επαναλειτουργία της ΕΡΤ.04.05.2014  11.06.2015ΝΕΡΙΤ SportsΗ ΝΕΡΙΤ Sports (N Sports) ήταν το ελληνικό αθλητικό κανάλι της ΝΕΡΙΤ, το οποίο στην αρχή μετέδιδε για λίγες ώρες σε απευθείας σύνδεση αθλητικούς αγώνες. Επαναλειτούργησε στις 12 Ιουνίου του 2014 για να μεταδώσει το Μουντιάλ και από τότε εξέπεμπε 24 ώρες το 24ωρο, παίζοντας παράλληλα επαναλήψεις αγώνων. Στις 1 Ιανουαρίου 2015 το κανάλι αντικαταστάθηκε από την ΝΕΡΙΤ plus. Είχε προταθεί να αντικατασταθεί από την ΝΕΡΙΤ 2 που θα εξέπεμπε από τα στούντιο της ΕΡΤ3, αλλά κάτι τέτοιο δεν έγινε ποτέ.12.06.2014  01.01.2015

Ραδιοφωνία
Η ΝΕΡΙΤ είχε πέντε ραδιοφωνικούς σταθμούς, το Πρώτο, το Δεύτερο και το Τρίτο Πρόγραμμα, τον Kosmos και τη ΝΕΡΙΤ Μακεδονίας που εξέπεμπε στους 102 FM. Στο σχεδιασμό της ήταν να δημιουργήσει ακόμα δύο ραδιοφωνικούς σταθμούς. Έναν για τον Απόδημο Ελληνισμό και έναν ξενόγλωσσο για ξένους που ζουν ή επισκέπτονται την Ελλάδα, πράγματα που δεν πραγματοποιήθηκαν ποτέ κατά τη διάρκεια της λειτουργίας του φορέα. Όλα τα ραδιοφωνικά προγράμματα της ΝΕΡΙΤ πέρασαν υπό τη διαχείριση της ΕΡΤ την Πέμπτη 11 Ιουνίου 2015.

ΚανάλιαΠεριγραφήΠεριοχή ΚάλυψηςΠερίοδος λειτουργίαςΠρώτο ΠρόγραμμαΤο Πρώτο Πρόγραμμα ήταν το πρώτο ραδιόφωνο της ΝΕΡΙΤ και μια de facto συγχώνευση του πρώτου προγράμματος της ΕΡΤ και της ΕΡΑ Σπορ, ιδρυθείσα από τη νεοσύστατη Δημόσια Ραδιοφωνία. Το πρόγραμμά του ήταν ενημερωτικό, ψυχαγωγικό και αθλητικό, ενώ μετέδιδε τους αγώνες της Εθνικής Ελλάδας και των άλλων ομάδων, το Μουντιάλ του 2014 από τη ΝΕΡΙΤ Sports (μετέπειτα ΝΕΡΙΤ Plus), νέα από το χρηματιστήριο κ.ά. Έκανε πρεμιέρα στις 26 Σεπτεμβρίου 2013 και έκλεισε στις 11 Ιουνίου 2015 και αντικαταστάθηκε εκ νέου από το Πρώτο Πρόγραμμα της ΕΡΑ (νυν ΕΡΤnews Radio).Πανελλαδικά26.09.2013  11.06.2015Δεύτερο ΠρόγραμμαΤο Δεύτερο Πρόγραμμα ήταν το τέταρτο ραδιόφωνο που εξέπεμψε η ΝΕΡΙΤ το οποίο ξεκίνησε να εκπέμπει επίσημα, από τις 7 το πρωί της 15ης Δεκεμβρίου 2014, αν και η έναρξη του είχε προγραμματιστεί για τον Οκτώβριο.Η απόφαση για το Δεύτερο Πρόγραμμα της ΝΕΡΙΤ Ήταν μια de facto επαναλειτουργία του ομώνυμου σταθμού της ΕΡΤ. Το πρόγραμμά του επικεντρωνόταν στις μεταδόσεις λαϊκής, παραδοσιακής και έντεχνης ελληνικής μουσικής. Στις 11 Ιουνίου 2015 το Δεύτερο Πρόγραμμα της ΝΕΡΙΤ αντικαταστάθηκε εκ νέου από το Δεύτερο Πρόγραμμα της ΕΡΑ.Πανελλαδικά15.12.2014  11.06.2015Τρίτο Πρόγραμμα Το Τρίτο Πρόγραμμα ήταν το δεύτερο ραδιόφωνο που εξέπεμψε η ΝΕΡΙΤ και μια de facto επαναλειτουργία του ομώνυμου σταθμού της ΕΡΤ, με πολιτιστικό πρόγραμμα, μετάδοση κλασικής μουσικής και ένα δελτίο ειδήσεων από το Πρώτο πρόγραμμα. Έκανε πρεμιέρα στις 10 Μαρτίου 2014 όταν υπήρχε ακόμη η Δημόσια Ραδιοφωνία, μέχρι την έναρξη της ΝΕΡΙΤ που ανέλαβε τον σταθμό με διευθυντή τον Χρίστο Παπαγεωργίου.Διευθυντής στο Τρίτο Πρόγραμμα ο Χρίστος ΠαπαγεωργίουΗ πρεμιέρα του Τρίτου Προγράμματος της ΝΕΡΙΤ Αξιοσημείωτα ήταν τα καινούργια μουσικά σύνολα καθώς και τα καλοκαιρινά φεστιβάλ της EBU.Μεσημεριανά κονσέρτα και καλοκαιρινά φεστιβάλ στο Τρίτο Πρόγραμμα Στις 19, 20 και 21 Σεπτεμβρίου 2014, πραγματοποιήθηκαν εκδηλώσεις για την επέτειο των εξήντα χρόνων λειτουργίας του σταθμού. Πραγματοποιήθηκε η πρώτη εκδήλωση στο Ραδιομέγαρο και η δεύτερη εκδήλωση στο στούντιο για τα μουσικά σύνολα (Χορωδία και Ορχήστρα). Στις 11 Ιουνίου 2015 αντικαταστάθηκε εκ νέου από το Τρίτο Πρόγραμμα της ΕΡΑ.Πανελλαδικά10.03.2014  11.06.2015KosmosΤο Kosmos ήταν το τρίτο ραδιόφωνο της ΝΕΡΙΤ. Ήταν μια de facto επαναλειτουργία του Kosmos 93.6 της ΕΡΤ. Οι ακροατές του είχαν την ευκαιρία να ακούσουν επιλεγμένες μουσικές από όλο το πλανήτη (jazz, folk-ethnic, soul, reggae κ.ά.), μεταδόσεις συναυλιών σε συνεργασία με την EBU, εγχώρια γεγονότα και μουσικές του κόσμου και να λάβουν μέρος σε διαγωνισμούς που εξασφάλιζε ο σταθμός για ταξίδια στο εξωτερικό (Γαλλία, Ιταλία, Ισπανία κ.ά.) Ιδρύθηκε την 30ή Ιουνίου 2014 με επικεφαλής τον Γιάννη Δημητριάδη, ενώ η έναρξη λειτουργίας της έγινε την επόμενη μέρα εκπέμποντας σε πολλές πόλεις της Ελλάδας. Στις 11 Ιουνίου 2015 αντικαταστάθηκε εκ νέου από το Kosmos 93.6 της ΕΡΑ, ενώ σταδιακά οι συχνότητες πανελλαδικά αντικαταστάθηκαν από την ΕΡΑ Σπορ.Πανελλαδικά30.06.2014  11.06.2015ΝΕΡΙΤ ΜακεδονίαςΗ ΝΕΡΙΤ Μακεδονίας ήταν το πέμπτο πρόγραμμα που λειτούργησε ο νέος φορέας και μια de facto επαναλειτουργία του ραδιοφωνικού σταθμού Μακεδονίας της ΕΡΤ3 (95.8 FM και 102 FM). Εξέπεμπε στην Μακεδονία αλλά για συγκεκριμένες ώρες. Το πρόγραμμά του ήταν πολιτιστικό καθώς πρώτο λειτούργησε με την "Κιβωτό του Κόσμου" που την μετέδωσε μαζί με το Πρώτο Πρόγραμμα του νέου φορέα. Στις 11 Ιουνίου 2015 αντικαταστάθηκε εκ νέου από τους 95.8 FM και 102 FM της ΕΡΑ.Κεντρική Μακεδονία09.01.2015  11.06.2015

Διαδίκτυο
ΌνομαΠεριγραφήΕίδοςΠερίοδος λειτουργίαςnerit.grΗ κύρια σελίδα του ήταν ενημερωτική με ευρεία γκάμα θεμάτων. Στον ιστότοπο διατίθονταν επίσης όλα τα ραδιοφωνικά και τηλεοπτικά προγράμματα σε ζωντανή μετάδοση ενώ υπήρχε και η υπηρεσία του ΝΕΡΙΤ Web TV, η οποία προσέφερε τη δυνατότητα στους χρήστες της να παρακολουθήσουν μαγνητοσκοπημένες εκπομπές που ήδη είχαν προβληθεί από τα κανάλια της ΝΕΡΙΤ. Επίσης βρίσκονταν και οι εταιρικές σελίδες με πληροφορίες για τον οργανισμό, δελτία τύπου, προκηρύξεις και διαγωνισμούς. Κατά καιρούς είχαν διοργανωθεί και δημόσιες διαβουλεύσεις όπου ζητούνταν η άποψη των πολιτών για θέματα οργάνωσης και λειτουργίας του φορέα.Ιστοσελίδα01.01.2014  11.06.2015

Άλλοι τομείς
ΕταιρείεςΠεριγραφήΠερίοδος λειτουργίαςΑρχείο ΕΡΤΔιάδοχος του Αρχείου της ΕΡΤ01.05.2014-11.06.2015Μουσικά Σύνολα ΕΡΤΜουσικά Σύνολα: Χορωδία, Συμφωνική ορχήστρα, Ορχήστρα Ποικίλης Μουσικής18.06.2014-11.06.2015

Αριθμός υπαλλήλων
ΈτοςΜόνιμο προσωπικό2013 8502014 8902015 746

Χρηματοδότηση
Όπως και ο προκάτοχός της, η ΝΕΡΙΤ χρηματοδοτούνταν μέσω ανταποδοτικού τέλους, και διαφημίσεων. Το τέλος ενσωματώνεται στον λογαριασμό της ΔΕΗ από την 1η Ιανουαρίου του 2014. Πολλοί πολίτες ωστόσο διαμαρτύρονται για αυτό τον τρόπο χρηματοδότησης, διότι μπορεί να μην θέλουν ή να μην μπορούν να παρακολουθήσουν το πρόγραμμα της ΝΕΡΙΤ. Επίσης, επειδή η εισφορά για την ΝΕΡΙΤ ενσωματώνεται και σε λογαριασμούς της ΔΕΗ που δεν ανήκουν σε νοικοκυριά, όπως, π.χ. λογαριασμοί ρεύματος κοινοχρήστων σε πολυκατοικίες.

Η πλειοψηφία των εσόδων από το αντοποδοτικό τέλος πήγαινε απευθείας στο Υπουργείο Οικονομικών και όχι στη ΝΕΡΙΤ, λειτουργώντας ουσιαστικά σαν φόρος,Το υπουργείο Οικονομικών παίρνει σχεδόν το μισό ανταποδοτικό τέλος της ΝΕΡΙΤ πρακτική αμφίβολης συνταγματικότητας. Το 2014 συλλέγησαν συνολικά €190 εκ. από το ανταποδοτικό τέλος, από τα οποία αποδόθηκαν στη ΝΕΡΙΤ τα €91 εκ. Το σύνολο των εσόδων της ήταν 194,2 εκ. αλλά λόγω της υποχρεωτικής παρακράτησης εσόδων παρουσίασε ζημιά €3,8 εκ.

Επικρίσεις
Έλλειψη ανεξαρτησίας
Η ΝΕΡΙΤ κατηγορήθηκε από κόμματα της τότε αντιπολίτευσης για έλλειψη ανεξαρτησίας ύστερα από νομοθετική ρύθμιση που άλλαζε τον τρόπο διορισμού του εποπτικού συμβουλίου. Σύμφωνα με τη νέα διαδικασία, η τελική επιλογή των επτά από τα δέκα μέλη του γινόταν με απλή πλειοψηφία της Διάσκεψης των Προέδρων της Βουλής, από λίστα προσώπων που πρότεινε ο αρμόδιος υπουργός. Η κυβέρνηση δήλωσε πως εισηγήθηκε την αλλαγή επειδή η προηγούμενη διαδικασία ήταν υπερβολικά χρονοβόρα. Η EBU είχε διατυπώσει επιφυλάξεις πως η νέα αυτή διαδικασία διορισμού του εποπτικού συμβουλίου υπέσκαπτε την ανεξαρτησία του φορέα.

Οι κατηγορίες για έλλειψη ανεξαρτησίας του οργανισμού ήρθαν ξανά στο προσκήνιο όταν στις 11 Σεπτεμβρίου του 2014 (ημέρα Πέμπτη) παραιτήθηκαν ο πρόεδρος της ΝΕΡΙΤ Αντώνης Μακρυδημήτρης και ο αναπληρωτής διευθύνων σύμβουλος Ροδόλφος Μορώνης,Μορώνης: Η ΝΕΡΙΤ δεν είναι ανεξάρτητη με τον τελευταίο να δηλώνει πως αιτία της παραίτησης του ήταν κυβερνητικές παρεμβάσεις στη λειτουργία του φορέα.

Σύμφωνα με δημοσιεύματα του τύπου και καταγγελία του ΣΥΡΙΖΑ, η κυβέρνηση απαίτησε να μεταδοθεί από τη ΝΕΡΙΤ μόνο η συνέντευξη τύπου και όχι η ομιλία του προέδρου του ΣΥΡΙΖΑ Αλέξη Τσίπρα στη ΔΕΘ, όπως και τελικά συνέβη. Παραδοσιακά προβαλλόταν και η ομιλία του αρχηγού της αντιπολίτευσης. Η κυβέρνηση αρνήθηκε τις κατηγορίες. Λίγες μέρες αργότερα παραιτήθηκε από το Εποπτικό Συμβούλιο και ο συγγραφέας Χρήστος Χωμενίδης, επικαλούμενος και αυτός κυβερνητικές παρεμβάσεις στην επιστολή του περί παραίτησης.

Με κατοπινή τους επιστολή στον τύπο οι Μακρυδημήτρης και Μορώνης επιβεβαίωσαν πως η αιτία παραίτησης ήταν οι παρεμβάσεις της κυβέρνησης για την ομιλία Τσίπρα όσο και για προγενέστερο περιστατικό, για το οποίο κατηγόρησαν την εκπρόσωπο τύπου της κυβέρνησης Σοφίας Βούλτεψη για επαναλαμβανόμενη παρέμβαση στο πρόγραμμα της Ν1.ΝΕΡΙΤ: Καταγγελίες-φωτιά για παρεμβάσεις περί Τσίπρα και Βαρδινογιάννειων Τις παρεμβάσεις της Βούλτεψη προς τον γενικό διευθυντή προγράμματος επιβεβαίωσε σε επιστολή του και το μέλος του Εποπτικού Συμβουλίου της ΝΕΡΙΤ Ανδρέας Ζούλας. Στις 3 Οκτωβρίου του 2014 ο Ζούλας υπέβαλε την παραίτησή του, καταγγέλοντας για μια ακόμα φορά κυβερνητικές παρεμβάσεις στη συνοδευτική επιστολή.

Λογότυπα
 130px 130px 26.7.2013-4.5.2014 4.5.2014-11.6.2015

Παραπομπές

Εξωτερικοί σύνδεσμοι


Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2014
Κατηγορία:Τηλεοπτικά κανάλια και σταθμοί οι οποίοι έκλεισαν το 2015
Κατηγορία:Πρώην επιχειρήσεις της Ελλάδας